Jisna Mathew

Jisna Mathew (født 1999) er en indisk friidrettsutøver som konkurrerer i sprintløp. Hun representerte landet sitt under VM i friidrett 2015 i Beijing, der hun kun deltok på 4 × 400 meter stafett uten å vinne medalje.

Hennes fremste internasjonale meritter er gull på 4 x 400 meter stafett og bronse på 400 meter under Asiamesterskapet i friidrett 2017.

 Idrettskarriere 
 2015 
Mathew vant 400 meter under det indiske ungdomsmesterskapet i 2015, der hun løp på 56,50 sekunder.The Indian Express - Running with the best, 16-year-old Jisna Mathew holds her own, besøkt 3. januar 2017. Den 11. mai satte hun ny indisk ungdomsrekord på 400 meter i Doha, da hun fikk sølv i Ungdomsasiamesterskapet i friidrett 2015, kun slått av Salwa Eid Naser. 

Hun deltok på Indias stafettlag på 4 x 400 meter under Asiamesterskapet i friidrett 2015, der India kom på andreplass.Athletics Asia - 21st Asian Athletics Championships 2015, besøkt 3. januar 2018. Hun ble også tatt ut til å delta i VM i friidrett 2015, der hun deltok på 4 x 400 meter. India kom der på åttendeplass i sitt kvalifiseringsheat, og nådde ikke finalen.IAAF - World Championships - Beijing 4 x 400 Metres Relay Women - Round 1, besøkt 3.
 januar 2018.

I september fikk hun sølv på 400 meter under Samveldelekene for ungdom 2015, fem hundredeler bak Junelle Bromfield fra Jamaica.QLD Athletics - Commonwealth Youth Games 2015 - Girls 400 Metre Finals , besøkt 3. januar 2018.

 2016 
Hun vant 400 meter under Juniorasiamesterskapet i friidrett 2016. Under U20-VM i friidrett 2016 deltok hun på 400 meter og 4 x 400 meter. Hun ble diskvalifisert på 400 meter, for løping utenfor sin bane, og på stafetten fikk India tiende beste tid i kvalifiseringsheatet, og nådde ikke finalen.IAAF - IAAF World U20 Championships Bydgoszcz 2016 - 400 Metres Women, besøkt 3. januar 2018.IAAF - IAAF World U20 Championships Bydgoszcz 2016 - 4x400 Metres Women, besøkt 3. januar 2018.  

Mathew var reserve på Indias stafettlag på 4 x 400 meter stafett under sommer-OL 2016, men de ble slått ut i innledningsheatet. 

 2017 
Hun deltok i Asiamesterskapet i friidrett 2017, og fikk der to medaljer. Individuelt fikk hun bronse på 400 meter, og India vant 4 x 400 meter stafett i dette mesterskapet. Hun deltok også på Indias stafettlag på 4 x 400 meter under VM i friidrett 2017, men laget ble diskvalifisert for å løpe utenfor banen.

I november vant hun 200 og 400 meter i U20-klassen under det indiske juniormesterskapet i friidrett.Times of India - National Junior Athletics Championships: Jisna shines but Kerala dethroned, besøkt 3. januar 2018. Hun satte ny mesterskapsrekorder på 200 meter, med tiden 24,24, og på 400 meter, med tiden 54,53.Indian Athletics - Amoj Jacob shatters decade old record at National Juniors , besøkt 3. januar 2018.

 Referanser 

 Eksterne lenker 

   Profil hos All-Athletics.com 

Kategori:Personer fra Kerala
Kategori:Indiske sprintere
Kategori:Asiamestere i friidrett for India
Kategori:Asiamesterskap-sølvmedaljevinnere i friidrett for India
Kategori:Deltakere for India under Asiamesterskapet i friidrett 2015
Kategori:Deltakere for India under VM i friidrett 2015
Kategori:Deltakere for India under Asiamesterskapet i friidrett 2017
Kategori:Deltakere for India under VM i friidrett 2017
Kategori:Deltakere for India under Asiamesterskapet i friidrett 2025
Kategori:Asiamesterskap-sølvmedaljevinnere i friidrett